31 000 irtisanoi lupansa tänä vuonna - Taloussanomat - Ilta-Sanomat
Tv-ilmoituksen voi tehdä Gommin ja Pommin tv-maksushopissa: http://www.tv-maksu-shop.fi/
Julkaistu: 7.12.2007 15:42
Televisiolupien määrä on jämähtänyt paikoilleen vajaaseen kahteen miljoonaan. Lupamaksuja valvovan viestintäviraston mukaan noin 31 000 taloutta on irtisanonut tv-lupansa tänä vuonna digitelevisioon siirtymisen takia.
Tv-maksuja oli marraskuun lopussa voimassa 1 949 533. Määrä on noussut edellisestä kuukaudesta, lokakuusta 2007, 1 734 kappaleella. Tv-maksunsa on vuoden 2007 alusta lukien irtisanonut 31 220 taloutta. Digitelevisoon siirtyminen näkyi eniten syyskuun luvuissa, joissa oli laskua elokuun lopusta 1,4 prosenttia. Syyskuussa voimassa oli 1 951 340 tv-maksua. Viestintäviraston arvion mukaan Suomessa on 200 000 taloutta, jotka katsovat televisiota vaikka eivät ole maksaneet tv-maksua.Tv-maksu on lakisääteinen maksu, joka tulee olla aina maksettuna, jos taloudessa on mahdollisuus vastaanottaa reaaliaikaista televisiolähetystä minkä jakelukanavan (analoginen, digitaalinen, satelliittivälitys, laajakaista) tai millaisen laitteen tai laiteyhdistelmän avulla tahansa.
Yleisradion toimitusjohtaja Mikael Jungner haluaa päästä käsiksi maksullisten tv-kanavien asiakasrekistereihin etsiäkseen niistä lupamaksupinnareita. Heitä on Suomessa noin 200 000 kotitaloutta, arvioi Viestintävirasto. Lue lisää ›
Suomen suurimpiin maksu-tv-yhtiöihin lukeutuva Canal Digital tyrmää jyrkästi Yleisradion toimitusjohtajan Mikael Jungnerin halun päätä tutkailemaan maksu-tv-yhtiöiden asiakasrekisterejä. Lue lisää ›
Tietosuojavaltuutettu tyrmää tv-lupien urkinnan
Tietosuojavaltuutettu Reijo Aarnio vastustaa Yleisradion pääjohtajan Mikael Jungnerin esitystä maksullisten tv-kanavien asiakasrekisteiden avaamisesta tv-lupapinnareiden käräyttämiseksi. Lue lisää ›